Puku ya Jesu—Tsela, Therešo le Bophelo | Bophelo bja Jesu
Ka pukung ye, bala ka tiragalo e nngwe le e nngwe yeo e diregilego bophelong bja Jesu yeo e begilwego ka Beibeleng.
Dithuto le ditiro tša Jesu, tšeo di hwetšwago Diebangeding, di ka fetoša bophelo bja gago.
Ge Josefa le Maria ba tliša Jesu tempeleng ge e sa le lesea, batšofadi ba babedi ba Baisiraele ba porofeta ka bokamoso bja Jesu.
Ge Bafarisei ba bangwe le Basadutsei ba etla go yena, Johane o a ba sola. Ka baka la’ng?
Ke ka baka la’ng Jesu a ile a kolobetšwa ge e ba a se a ka a dira sebe?
Jesu o bontšha mmagwe gore bjale o laelwa ke Tatagwe wa legodimong, e sego yena.
Barutiwa ba Johane ba a hufega, le ge Johane a sa hufege.
Jesu o fodiša ngwana a le bokgoleng bja dikhilomithara tše e ka bago tše 26.
Ke’ng seo Jesu a se bolelago seo se dirago gore batho ba motseng wa gabo ba nyake go mmolaya?
O ba laletša gore ba tlogele go ba barei ba dihlapi e be barei ba batho.
Ge Jesu a leleka batemona, ga a dumelele batemona gore ba botše batho gore ke yena Morwa wa Modimo. Ka baka la’ng?
Batho ba tla go Jesu gore ba fodišwe, lega go le bjalo Jesu o hlalosa gore bodiredi bja gagwe bo na le morero o mogolwanyane.
Ka pontšho e bonolo eupša e le e matla, Jesu o bontšha gore o tloga a na le taba le bao a ba fodišago.
Ke ka baka la’ng Jesu a thabela dijo le badiradibe bao ba tumilego?
Jesu o diriša seswantšho sa mabapi le makuka a beine go ba nea karabo.
Ke ka baka la’ng Bajuda ba ka tlaiša Jesu bakeng sa go fodiša monna yo a bego a babja ka nywaga e 38?
Bajuda ba nagana gore Jesu o itekanya le Modimo, eupša Jesu o hlalosa gabotse gore Modimo o a mo feta.
Ke ka baka la’ng Jesu a ipitša “Morena wa Sabatha”?
Basadutsei le Bafarisei, bao ka tlwaelo ba sa kwanego, ba ipopa ngatana bakeng sa lebaka le itšego.
Ke ka baka la’ng Jesu a laela bao a ba fodišago gore ba se botše ba bangwe gore ke yena mang le seo a se dirilego?
Phapano ke’ng magareng ga moapostola le morutiwa?
Hwetša tlhaloso ya dintlha tša motheo thutong ya Jesu.
Tona ye ya madira e dira’ng seo se makatšago Jesu?
Bao ba bonego mohlolo wo ba kwešišitše bohlokwa bja wona bja therešo.
Ke ka baka la’ng Johane Mokolobetši a botšiša ge e ba Jesu e le Mesia? Na Johane o na le dipelaelo?
Jesu o re Letšatšing la Kahlolo, motse wa Kaperenaume o tla ahlolwa o šoro go feta motse wa Sodoma, e lego motse wo e kilego ya ba ga gabo.
Barwarre ba Jesu ba dumela gore o hlakane hlogo.
“Pontšho ya moporofeta Jona” ke’ng?
Jesu o diriša diswantšho tše seswai gore a hlalose dikarolo tša Mmušo wa magodimo.
Ge Jesu a be a homotša phefo le maphoto, o ile a ruta thuto e bohlokwa mabapi le kamoo bophelo bo tlago go ba ka gona ka tlase ga pušo ya Mmušo wa gagwe.
Na motho a ka ba batemona ba fetago o tee?
Jesu o bontšha matla a gagwe le kwelobohloko ya gagwe tiragalong ye e kgomago pelo.
Batho ba sega Jesu ge a re ngwanenyana yo a hwilego o fo ba a robetše. Ke’ng seo yena a se tsebago seo bona ba sa se tsebego?
Batho ba Natsaretha ba gana Jesu, e sego ka baka la thuto ya gagwe goba mehlolo ya gagwe, eupša ka lebaka le lengwe.
Polelwana e rego ‘Mmušo wa magodimo o batametše’ ge e le gabotse e bolela’ng?
Go bina ga Salome go kgahla Heroda kudu moo a bilego a holofetša go mo nea selo le ge e le sefe seo a se kgopelago. O kgopela selo sefe seo se boifišago?
Ke ka baka la’ng Jesu a kgalema batho gaešita le ge ba dirile boiteko bja go tla go yena?
Jesu o ruta selo seo se tšhošago kudu moo barutiwa ba gagwe ba bantši ba mo tlogelago.
Na ke seo se tsenago ka molomong wa gagwe goba ke seo se tšwago ka molomong wa gagwe?
Barutiwa ba Jesu ba feleletša ba kwešišitše mohuta wa komelo yeo a bolelago ka yona.
Dinotlelo tša Mmušo ke’ng? Ke mang yo a di dirišago gomme o di diriša bjang?
Go fetoga ponagalo e be e le eng? Go be go bolela’ng?
Jesu o re phodišo e padile ka baka la go hloka tumelo, eupša ke mang (bomang) yo a bego a se na tumelo? Na ke mošemane, tatagwe goba barutiwa ba Jesu?
Banna ba bagolo ba ithuta se sengwe ngwaneng yo monyenyane.
O hlalosa megato e meraro ya go swaragana le dikgang tše dikgolo magareng ga bana ba motho.
A diriša seswantšho sa mabapi le mohlanka yo a sa gaugelego, Jesu o bontšha kamoo Modimo a tšeelago godimo go lebalela ga rena ba bangwe ka go rata.
Ka dipoledišano tše tharo tše kopana, Jesu o bontšha mekgwa yeo e ka thibelago motho go mo latela.
Ke’ng seo se ka dirago gore bao ba theeditšego Jesu ba nagane gore o na le motemona?
Mo e ka bago ditho ka moka tša kgorokgolo ya Bajuda di ganetša Jesu, eupša setho setee se leka go mo emelela.
Jesu o boletše gore “therešo e tla le lokolla.” E tla le lokolla go eng?
Jesu o hlalosa tsela ya go hlaola bana ba Aborahama gotee le gore Tatagwe ge e le gabotse ke mang.
Barutiwa ba botšiša lebaka leo ka lona motho yo a belegwego e le sefofu. Na o dirile sebe? Na batswadi ba gagwe ba dirile sebe? Batho ba arabela ka ditsela tše di sa swanego ge Jesu a fodiša motho yo.
Mabaka a kwagalago a monna yo e bego e le sefofu a galefiša Bafarisei. Bafarisei ba mo leleka sinagogeng, fela bjalo ka ge batswadi ba gagwe ba be ba boifa seo.
Jesu o etela Maria le Mareta legaeng la bona. O ba ruta’ng mabapi le go amogela baeng? Le gona ka morago o ruta barutiwa ba gagwe bjang seo ba swanetšego go se rapelela?
Jesu o araba baswayadiphošo ba gagwe, o ba botša ka “monwana wa Modimo” le mabapi le kamoo Mmušo wa Modimo o ba fihletšego ka gona. E bile o hlalosa kamoo batho ba ka hwetšago lethabo la kgonthe.
Jesu o pepentšha boikaketši bja bodumedi bja bamangwalo le Bafarisei. Ba gapeletša batho gore ba rwale merwalo efe e boima?
Jesu o bolela ka seswantšho sa monna wa mohumi yo a ilego a aga dintlo tše dikgolo tša polokelo. O boeletša keletšo efe ya mabapi le dikotsi tša go tsoma mahumo?
Jesu o bontšha gore o kgahlegela boemo bja moya bja barutiwa ba gagwe. Ke tema efe yeo e kgathwago ke molaki boemong bja bona bja moya? Ke ka baka la’ng keletšo ya go dula o itokišitše e le bohlokwa kudu?
Jesu o re bao a lekago go ba thuša ba tla fedišwa ge e ba ba sa itshole. Na ba tla ithuta thuto e bohlokwa yeo Jesu a lekago go ba ruta yona mabapi le tswalano ya bona le Modimo?
Tswalano ya modiši le dinku tša gagwe e bontšha kamoo Jesu a ikwago ka gona ka barutiwa ba gagwe. Na ba tla lemoga dithuto tša gagwe gomme ba mo latela ge a ba etelela pele?
Ba bangwe ba baswayadiphošo ba Jesu ba mo latofatša ka gore o itekanya le Modimo. Ka bohlale Jesu o gana bjang ditatofatšo tša bona tša maaka?
Jesu o hlalosetša batheetši ba gagwe seo se nyakegago gore motho a hwetše phološo le lebaka leo ka lona ba bantši ba tlago go palelwa. Keletšo ya gagwe e be e le bohlokwa kgale. Go thwe’ng ka lehono?
Ge Jesu a eja legaeng la Mofarisei, o nea seswantšho sa mabapi le selalelo se segolo. O ruta batho ba Modimo ka moka thuto e bohlokwa. Ke thuto efe?
Go ba morutiwa wa Kriste ke boikarabelo bjo bogolo. Jesu o hlalosa ditaba ka botlalo mabapi le seo se akaretšwago tabeng ye. Ba bangwe bao e bego e tla ba balatedi ba gagwe ba ka makatšwa ke seo a se bolelago.
Bafarisei le bamangwalo ba sola Jesu ge a dirišana le batho feela. Ge ba mo sola, Jesu o arabela ka go diriša seswantšho go bontšha kamoo Modimo a lebelelago badiradibe.
Jesu o diriša seswantšho sa mabapi le molaodi wa ntlo yo a nago le maano le bomenetša go ruta therešo e makatšago.
Senotlelo sa go kwešiša seswantšho sa Jesu ke go tseba baanegwathwadi ba babedi bao go bolelwago ka bona.
O gatelela seka seo se ka re thušago go lebalela ba bangwe gaešita le bao ba re senyetšago leboelela.
Jesu o be a era go re’ng ge a be a re bao ba dumelago go yena ‘ba ka se ke ba hwa le gatee’?
Dikarolo tše pedi tše bohlokwa tša tiragalo ye di palediša baganetši ba Jesu go gana mohlolo wo.
Monna yo a fodišitšwego ga a leboge Jesu feela eupša o leboga le motho yo mongwe gape.
Go ba gona ga Kriste go tla etša legadima bjang?
Seswantšhong sa gagwe sa mabapi le moahlodi yo a sa lokago le mohlologadi, Jesu o gatelela bohlokwa bja seka se itšego.
Jesu ga a lebelele bana ka tsela yeo barutiwa ba gagwe ba ba lebelelago ka yona. Ka baka la’ng?
Ke eng seo se tutueletšago Jesu go bolela gore go bonolo gore kamela e tsene ka lešoba la nalete ya go roka go e na le gore mohumi a tsene Mmušong wa Modimo?
Ba pele e ba ba mafelelo bjang gomme ba mafelelo e ba ba pele bjang?
Jakobo le Johane ba kgopela maemo a kgethegilego Mmušong, eupša ga se bona feela.
Dipego tša Beibele tšeo di kwagalago eka di a ganetšana tša mabapi le ge Jesu a fodiša sefofu kgauswi le Jeriko di ka dumelelanywa bjang?
Jesu o be a era go re’ng ge a re: “Mang le mang yo a nago le selo, o tla newa mo go oketšegilego, eupša yo a se nago selo, o tla amogwa gaešita le seo a nago le sona”?
Maria, kgaetšedi ya Latsaro, o dira selo seo se tsošago ngangišano, eupša Jesu o a mo emelela.
O phethagatša boporofeta bjo bo boletšwego nywageng e 500 e fetilego.
Jerusalema barekiši ba bonagala eka ba dira kgwebo ka tsela ya maleba, ka gona ke ka baka la’ng Jesu a ba bitša bahlakodi?
Na go na le phapano magareng ga go dumela go Jesu le go bontšha gore o dumela go yena?
Jesu o ruta barutiwa ba gagwe ka matla a tumelo gomme o hlalosa lebaka leo ka lona Modimo a lahlago setšhaba sa Isiraele.
Hwetša seo se bolelwago ke seswantšho sa mabapi le monna yo a ilego a kgopela barwa ba gagwe ba babedi gore ba yo šoma serapeng sa gagwe sa merara le sa mabapi le monna yo a ilego a gafela balemi ba babe serapa sa gagwe sa merara.
Seswantšho sa Jesu ge e le gabotse ke boporofeta.
O thoma ka go tswalela Bafarisei melomo, ke moka gwa latela Basadutsei gomme mafelelong ya ba baganetši bao ba kopanego.
Ke ka baka la’ng Jesu a sa kgotlelele diphapano tša tša bodumedi?
O diriša mohlala wa mohlologadi wa modiidi go ruta thuto e matla.
Na Jesu o be a era gore seripagare sa barutiwa ba gagwe ke mašilo gomme se sengwe se na le temogo?
Seswantšho sa Jesu se hlalosa mantšu a gagwe a rego: “Mang le mang yo a nago le selo, o tla newa mo go oketšegilego.”
Jesu o hlalosa motheo wa kahlolo ya sa ruri a diriša seswantšho seo se makatšago.
Ke ka baka la’ng e le taba e bohlokwa gore baetapele ba bodumedi ba dumelelane go lefa Judase ditsekana tše 30 tša silifera go eka Jesu?
Baapostola ba šetše ba lebetše thuto yeo Jesu a e rutilego pejana mantšiboeng ona ao.
Jesu o ruta therešo e matla ya mabapi le kamoo re ka batamelago Modimo.
Barutiwa ba Jesu ba “enywa dienywa” ka tsela efe?
Jesu o fentše lefase bjang ge e ba lefase le mmolaile?
Go tla bjang gore Petro, monna yo a nago le tumelo e bile a ineetše go Modimo, a furalele Jesu kapejana gakaakaa?
Baetapele ba bodumedi ba Bajuda ba bontšha maikemišetšo a bona a kgonthe.
Ke ka baka la’ng Pilato a romela Jesu go Heroda gore a mo ahlole? Na Pilato o na le matla a go ahlola Jesu?
Gaešita le Pilato o lemoga dika tše dibotse tšeo di bontšhwago ke Jesu.
Ke ka baka la’ng Jesu a botša basadi bao ba kwelego bohloko gore ba llele bana ba bona go e na le go llela yena?
Jesu o dira kholofetšo e kgomago kudu go se sengwe sa disenyi seo se bolawago le yena.
Leswiswi la mohlolo leo le bago mosegare, tšhišinyego e kgolo ya lefase le go gagoga ga seširo sa tempeleng ka moka di šupa selong setee.
Ke ka baka la’ng go akgofile gore Jesu a bolokwe pele letšatši le sobela?
Ka morago ga ge Jesu a tsošitšwe bahung, o thoma ka go iponagatša go morutiwa wa mosadi go e na le go iponagatša go baapostola ba gagwe.
Lebakeng la ka morago ga ge Jesu a tsošitšwe bahung le pele ga ge a ka rotogela legodimong, o gatelela leboelela go barutiwa ba gagwe selo seo ba tlago go se amogela le kamoo ba swanetšego go se diriša ka gona.
Jesu o bontšha dika tše seswai leboelela bophelong bja gagwe ka moka.
Diriša tlhatlamano ye go hwetša moo ka pukung ye go ahlaahlwago temana e nngwe le e nngwe yeo e lego Diebangeding.
Hwetša kgaolo yeo go yona go ahlaahlwago seswantšho se sengwe le se sengwe sa Jesu ka pukung ye.
Tswalanya ditiragalo tša bophelong bja Jesu le diporofeto tša Beibele tšeo di bontšhago gore ke yena Mesia gotee le dikgaolo tšeo di lego ka pukung ye tšeo di ahlaahlago ditiragalo tše.
Mmapa wo o bontšha mafelo ao Jesu a ilego a dira bodiredi bja gagwe go ona.